system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Gheorghe Popescu?
assistant
Gheorghe Popescu, cunoscut mai ales ca Gică Popescu (n. 9 octombrie 1967, Calafat, jud. Dolj) este un fost fotbalist român, actualmente impresar.

A participat cu echipa națională de fotbal a României la trei turnee finale ale Campionatelor mondiale (1990, 1994 și 1998) și la două ale Campionatelor europene de fotbal (1996 și 2000). De-a lungul carierei a jucat la CS Universitatea Craiova, Dinamo București, Steaua București, PSV Eindhoven, Tottenham Hotspur, FC Barcelona, U.S. Lecce, Galatasaray S.K. (cu care a câștigat Cupa UEFA în 2000) și SV Hannover 96, câștigând 13 trofee.

A fost căpitanul celebrei echipe FC Barcelona, cu care a câștigat Cupa Cupelor.

După retragere 
După retragerea din fotbal, a intrat în afaceri și și-a deschis propria școală de fotbal (Școala de Fotbal Gică Popescu) la Craiova. Era văzut ca un apropiat al fraților Giovanni și Victor Becali pana la momentul condamnarilor la inchisoare.

În 2005 a candidat pentru președinția Federației Române de Fotbal împotriva fostului președinte Mircea Sandu, însă la alegerile din 21 noiembrie a adunat doar 102 voturi, față de 187 ale contracandidatului său. În martie 2008 a fost decorat cu Ordinul „Meritul Sportiv” clasa a III-a, pentru rezultatele obținute la turneele finale din perioada 1990-2000 și pentru întreaga activitate.

Începând cu ianuarie 2008, Popescu a fost anchetat de Direcția Națională Anticorupție, fiind acuzat de înșelăciune, evaziune și spălare de bani, într-un dosar care privește transferurile a 12 fotbaliști, din perioada 1999–2005. Popescu se numără printre cei zece impresari și patroni de cluburi de fotbal împotriva cărora procurorii DNA au anunțat începerea urmăririi penale, pentru mai multe infracțiuni - înșelăciune, evaziune fiscală și spălare de bani, precum și prejudicierea a patru cluburi cu suma de zece milioane de euro. În martie 2014, Popescu a fost condamnat la trei ani și o lună de închisoare. A fost eliberat condiționat în noiembrie 2015.

Gheorghe Popescu deține un holding alcătuit din zece firme, cu proiecte în domeniile hotelier și imobiliar-birouri, spații comerciale și rezidențial. În anul 2008, averea lui era estimată la 40 milioane de euro.
Deține și compania Energie Investments Group (EIG), prin intermediul căreia intenționează să intre pe piața energiei eoliene.

Palmares 

 Steaua București
 Liga I: 1987-88
 Cupa României: 1987-88

 PSV Eindhoven
 Eredivisie: 1990-91, 1991-92
 Super Cupa Olandeză: 1991-92

 FC Barcelona
 Copa del Rey: 1996-97
 Super Cupa Spaniei: 1996
 Cupa Cupelor: 1996–97

 Galatasaray
 Turkcell Süper Lig: 1997-98, 1998-99, 1999-00
 Cupa Turciei: 1998-99, 1999-00
 Cupa Uefa: 1999-00
 Supercupa Europei: 2000

 Individual
 Fotbalist român al anului: 1989, 1990, 1991, 1992, 1995, 1996

Statistică

Cărți

Vezi și 
 Dosarul Transferurilor

Note

Legături externe 
 Profilul lui Gheorghe Popescu pe romaniansoccer.ro

Articole biografice
 Gica Popescu - Oamenii tari merg mai departe , 4 octombrie 2011, Daniela Oancea, Cariere Online

Interviuri
 Gică Popescu, fost internațional : „Hagi prea vrea numai perfecțiune!“, 20 decembrie 2011, Daniel Nanu, Adevărul
 Nimic despre fotbal, cu Gică Popescu , 05 Feb 2013, Anca Țenea, GQ

Nașteri în 1967
Nașteri pe 19 octombrie
Decorați cu Ordinul Meritul Sportiv
FIFA Century Club
Fotbaliști ai Campionatului Mondial de Fotbal 1998
Fotbaliști ai FC Steaua București
Fotbaliști ai Universității Craiova
Fotbaliști internaționali români
Fotbaliști români condamnați
Impresari de fotbal
Oameni din Calafat
Olteni
Români expatriați în Italia
Români expatriați în Spania
Români expatriați în Turcia
Români expatriați în Regatul Unit
Români expatriați în Țările de Jos
Directori și administratori ai sportului din România